**TANULMÁNYI VERSENYEKEN ÉS KONFERENCIÁKON VALÓ RÉSZVÉTEL TÁMOGATÁSA**

**Pályázati kiírás**

Az Eötvös Loránd Tudományegyetem Bárczi Gusztáv Gyógypedagógiai Karának Kari Ösztöndíj Bizottsága (KÖB) az ELTE Hallgatói Követelményrendszer 102. § alapján pályázatot ír ki tudományos ösztöndíj elnyerésére.

**I. A PÁLYÁZAT CÉLJA**

A pályázat célja, hogy a Kar hallgatóinak támogatást biztosítson, hogy eljussanak a képzésükhöz kapcsolódó konferenciákra és tanulmányi versenyekre.

**II. JOGOSULTAK KÖRE**

Tanulmányi versenyeken és konferenciákon való részvétel támogatásában részesülhet az a

hallgató, aki

 a karon tanulmányait államilag támogatott/magyar állami (rész)ösztöndíjas és költségtérítéses/önköltséges alap-, mester- és osztatlan képzésben, korábbi rendszerű egyetemi és főiskolai szintű alapképzésben, felsőoktatási szakképzésben vagy felsőfokú szakképzésben, valamint doktori képzésben,

 nappali tagozaton folytatja, és

 aktív hallgatói jogviszonnyal rendelkezik.

**III. A PÁLYÁZAT BENYÚJTÁSÁNAK MÓDJA**

**1. A pályázat benyújtásának helye**

A pályázatokat elektronikusan, a Neptun tanulmányi rendszer felületén az Ügyintézés menü

Kérvények menüpontjában lehet leadni.

**2. A pályázat benyújtásának ideje**

A pályázatok benyújtására 2018. **április 12.** (csütörtök) **08:00-tól** 2018. **május 18.** (péntek)

**23:59-ig** folyamatosan van lehetőség. Az adott hónap 18-a után leadott pályázatok esetén nem garantáljuk, hogy a következő havi utalással kifizetésre kerül a megítélt összeg!

**3. Igazolások**

A hallgató előre pályázik, a számlákat azonban utólag adja le. Ennek értelmében még a konferencia/verseny előtt megkapja az ösztöndíjat, melynek felhasználását utólagosan kell igazolnia.

*Előzetesen kerül leadásra:*

1. **Pályázati leírás**, mely tartalmazza a pályázat célját, okát, motivációját és megvalósulási idejét.

2. A pályázati kiírás 1. számú mellékletében megtalálható formanyomtatvány, az **oktatói ajánlás**,

mely arról ad bizonyságot, hogy a konferencia/verseny tudományos minősítésű.

3. **Költségvetés**, ami nem más, mint az elnyert pályázat felhasználást összefoglaló dokumentum vagy Excel tábla, amely a külön mellékelt árajánlatokat, számlákat is tartalmazza (pl. konferencia díja, várható útiköltség).

*Utólagosan kerül leadásra:*

1. A hallgató nevére kiállított **áfás számlák**, melyek a költségvetésben leírt összegeket igazolják.

2**. Rövid összefoglaló** írása a konferenciáról/tanulmányi versenyről, mely a kari újságban, a

Bárcziumban jelenik majd meg. (Fél-egy oldalas terjedelemben; Times New Roman betűtípussal;

12-es betűmérettel; 1,5 sorközzel; 2,5 margóval.)

**Figyelem!** Ha a hallgató a konferencia/tanulmányi verseny megtartása után egy hónappal nem adja le a számlákat és nem írja meg az összefoglalót, az előre kiutalt ösztöndíjat vissza kell fizetni, a Neptunban kivetésként jelenik meg!

**IV. A PÁLYÁZAT ELBÍRÁLÁSA**

**A kategóriában támogatható**

 az utazási költség (buszjegy, vonatjegy, helyi közlekedés),

 a konferencia részvételi díja, illetve

 a tanulmányi verseny nevezési díja.

**A kategóriában nem támogatható**

 a szállás,

 az étkezés,

 az üzemanyag költség és

 könyv vagy folyóirat vásárlása.

Egy pályázónak a Bizottság maximum 20.000 Ft-ot ítélhet meg, de ez az összeg függ az adott hónapban beérkező pályázatok számától és a rendelkezésre álló kerettől is.

**Figyelem!** A pályázaton nem támogatható az a tevékenység, amely a Tehetséggondozási Tanács konferencia részvételt támogató pályázatán korábban azonos jogcímen már kedvező elbírálásban részesült. Amennyiben más pályázaton részben már támogatásban részesült a hallgató, ezt kérjük a leadásra kerülő költségtervben is jelezni.

**V. ADATKEZELÉS**

A pályázat során megadott személyes adatok kezelésére, illetve feldolgozására az Kari Ösztöndíj Bizottság tagjai, valamint az általuk megbízott személyek jogosultak. Ezen adatok kizárólag a leadott pályázat bírálatához, illetve az ehhez kapcsolódó feladatok ellátásához kerülnek felhasználásra. A személyes adatok kezelése és feldolgozása a hatályban lévő szabályzatoknak megfelelően zajlik.

A személyes adatok kezelésével, védelmével kapcsolatban a pályázó a Nemzeti Adatvédelmi és

Információszabadság Hatósághoz fordulhat, illetve bírósági jogorvoslattal élhet.

Felhívjuk minden pályázó figyelmét, hogy a hamis adatközlés kari fegyelmi és/vagy büntetőjogi eljárás megindításával járhat!

A pályázattal, illetve az igazolásokkal kapcsolatos kérdéseket a tudomanyos@barczihok.elte.hu

címre várjuk.

**1. SZÁMÚ MELLÉKLET**

OKTATÓI AJÁNLÁS

*Kérjük az adatlapot az aláírás kivételével gépelve vagy NYOMTATOTT betűkkel töltse ki.*

**MINDEN INFORMÁCIÓ MEGADÁSA KÖTELEZŐ!**

Hallgató neve és Neptun-kódja:

Konferencia/tanulmányi verseny megnevezése:

Konferencia/tanulmányi verseny témája:

Oktatói ajánlás a részvétel mellett:

Dátum: 201\_. . .

Hallgatói aláírás Oktatói aláírás